**MIDTERM EXAM БАҒДАРЛАМАСЫ**

**Пән:** **Өзін- өзі тану бойынша білім алушылардың оқу жетістіктерін бағалау**

2 курс, қазақ бөлімі, семестр (күзгі ) 3 кредит

**Мамандық**: 6М012300 - «Әлеуметтік педагогика және өзін-өзі тану»

 Пән бойынша Midterm Exam 8-ші аптада жүргізіледі. Емтихан формасы **«Ойталқы» («Thinking» exam)**

Өткізу түрі: **эссе жазу**

**Емтихан «Ойталқы» («Thinking» exam)**

 Емтиханның бұл түрі бойынша магистрант нақты бір мәселеге құрылған ауқымды мәтінді талдап, өз ойын тұжырымдайды. Мәтінді магистранттар оқытушы ұсынған мәселеге байланысты өздері іздестіреді. Магистрантқа үш сағат уақыт аралығында көлемді эссе жазу тапсырылады. Емтиханға берілген уақыттың бірінші сағаты магистранттың ойлануына, эссенің тақырыбын анықтауына және мазмұндық – құрылымдық жүйесін нақтылауға жұмсалады. Ал кейінгі екі сағаты эссе жазуға беріледі.

 Емтиханның бұл түрі оқу курсының әртүрлі жүйелік элементтерін қамти отырып, білімденушілердің «ойлау» және аналитикалық қабілеттіліктерінің шыңдалуына ықпал етеді.Шетелдік жоғары оқу орындарында эссе жазу емтиханның дәстүрлі (Essays in exams) түрі болып табылады. Мұнда мынадай мәселе белгіленеді:емтиханның бұл түрі докторанттардың ойлануына қаншалықты бағытталғандығын бақылауға мүмкіндік береді. Емтиханның «Critical Thinking exam» сияқты түрінің қолданылуы да осыған байланысты деп саналады.

**Ұсынылатын тақырыптар:**

1. Критериалды бағалау оқушылардың оқу жетістіктерін бағалау жүйесінің психологиялық және педагогикалық аспектілері
2. Мектепте оқушылардың оқу жетістіктерін критериалды бағалау жүйесін енгізудің оқу-әдістемелік негіздері.
3. «Өзін-өзі тану» рухани-адамгершілік білім беру бағдарламасының негізінде тәрбие жүйесін ұйымдастырудың сапасын мониторингілеу
4. Интеллектуалды оқу мақсаттарына бағдарланған техникалық тәсілдер. Аналитикалық бағалау формалары.
5. Жоғары оқу орындарындағы білім алушылардың оқу жетістіктерін критериалды бағалау жүйесінің құрылымы және түрлері
6. ЖОО білім алушылардың оқу жетістіктерін диагностикалау мен бағалау жүйесінің теориялық әдіснамалық негіздері
7. Өзін-өзі тану» рухани-адамгершілік білім беру бағдарламасының негізінде тәрбие жүйесін ұйымдастырудың сапасын мониторингілеу
8. Оқушылардың топтық жұмыс барысында өзін-өзі бағалауы. Өзара бағалау түрлері

 **Емтиханды тапсыруға қойылатын талаптар:**

***ЭССЕ*** *(фр. « essay » - попытка, проба, очерк) -* очерк, шығарма, белгілі бір тақырыптарға ой толғау. Рефератпен салыстырғанда, эссе автордың өзіндік ойларының жиынтығы болып табылады. Бұл философиялық, тарихи-биографиялық, публицистикалық, әдеби-сыни, ғылыми-көпшілік немесе беллетристикалық (көркем шығармалық) сипаттағы жаңа сөз. Барлық аргументтер, идеялар, анықтамалар егер магистранттың өзінікі болмаса, оларға сілтеме жасалуы керек. Эсседе пайдаланған дерек көздер, дәйектемелер көрсетілуі керек, көлемі 3-5 бет. Эссе жанры шығармашылық еркіндікті қажет етеді, ол кез-келген стилде жазылады, бұл оқыған, естіген, көрген мәліметтер, құбылыстар, пікірлер, заттар туралы өзіндік ойталқы. . Эсседе автор тұлғасы, оның ойы, сезімі, дүниеге көзқарасы көрініс беруі тиіс. Эссе арқылы оқытушы олардың ойлау деңгейі мен оқу барысында қалай жұмыс жасағандығын бағалайды.

 ***Эссенің құрылымы***

*І. Кіріспе бөлім.*

 Магистрант проблеманы, идеяны, қарастыратын мәселені анықтайды, эссе жазудағы мақсатын түсіндіреді.

*ІІ. Негізгі бөлім.*

 Тақырыптың мазмұнын, мәнін ашады. Мұнда түрлі ойлар, деректемелер, сілтемелер, сандық мәліметтер, формулалар, кестелер,сызбалар т.б қолданылады.

*ІІІ.Қорытынды бөлім.*

 Магистрант тақырыпқа байланысты өзінің жеке ойын, көзқарасын, пікірін жазады.Қарастырылып отырған мәселеге өзінің эмоциялық, этикалық қатынасын білдіреді.Мәселенің шешілу жолдарын ұсынады.Өзінің жұмысына баға береді. Тақырыпты аша алды ма, әлде аша алмады ма соны ашық жазады. Соңында пайдаланған әдебиеттерді көрсетеді.

**Магистранттардың жұмысы оқу мақсаттарына сәйкес және бақылау түрінде Блум таксономиясының мына оқу нәтижелері бойынша тексеріледі:**

|  |  |
| --- | --- |
|  |  |
|  **Емтихан түрі** |  **Қолдану** |  **Талдау** |
| ***«ОЙТАЛҚЫ» («THINKING» EXAM)*** | * **Тақырыпқа қажетті оқу материалдарын дұрыс қолдана алуы;**
* **Логикалық тұрғыдан аргументтерді келтіре алу қабілетінің болуы;**
* **Шығармашылық стилде материалға шолу жасай алуы;**
* **Түсінікті және нақты бейнелеп жаза алу сауаттылығы;**
* **Жұмысты ұқыпты рәсімдеу,оның түйіндемесін, сілтемесін, библиографиясын құра алу қабілеттілігінің болуы керек.**
 | * **Мәселе бойынша айтылған тұжырымдарды мәтін ізімен талдай алуы; Мәтін мазмұнын бағалау және оған сын тұрғысынан қарай білу қабілеттілігінің болуы;**
* **Мәтінде қарастырылатын мәселенің кеңдігі мен тереңдігін түсініп, талдай алуы;**
* **Эсседе жазған ой-пікірлерін қарастырылатын мәселеге байланысты талдап, түсіндіре білуі тиіс.**
 |
|  |  |  |

**Ұсынылатын әдебиеттер:**

1. Қазақстан Республикасының жалпы білім беретін мектептері педагогтарының біліктілігін арттыру курстарының бағдарламасы. Астана.2012.124б.
2. Авдулова Т.П. Диагностика и развитие моральной компетентности личности дошкольника. Методическое пособие / Т.П. Авдулова, Е.Г. Аксенова, Т.Н. Захарова – Под общ. Ред. Т.П. Авдуловой. – М. Гуманитарный изд. Центр ВЛАДОС, 2014. – 127с.
3. Амонашвили Ш.А. Основы гуманной педагогики. Кн.1,2. Как любить детей. – М.: Амрита-Русь, 2012.
4. Мукажанова Р.А, Омарова Г.А. «Самопознание» и другие учебные предметы: возможности интеграции содержания и методов обучения». Учебно-методическое пособие для учителей./- Алматы: ННПООЦ «Бобек»,2013.
5. П.Дадли. «Оқыту мен оқудың белсенді әдістері». Астана, 2013.
6. Методическое пособие по системе критериального оценивания. –Астана. НАО 2013.
7. Хуторской А.В.Образование, сообразное человеку: технология выращивания ценностей и целей.народное образование.-2014.№4
8. Шаталов А.*А.,* Афанасьев В.В., Афанасьева И.В., Гвоздева Е.А., Пичугина А.М. Мониторинг и диагностика качества образования. Монография. М.: НИИ школьных технологий, 2008. – 322
9. Заславская О.В., Сальникова О.Е. Оценивание учебных достижении учащихся как воспитательная проблема.[ Электронный ресурс ]// Вестник института образования человека.-2016.№1
10. «Бөбек» ҰҒПББСО мониторинг нәтижелері
11. Магистранттардың өздері іздеп тапқан әдебиеттері

**Баға қою критерийлері**

|  |  |
| --- | --- |
| Балл |  Тапсырма, жауап мазмұны |
| 90-100 балл (өте жақсы) | Эссе жоғары деңгейде жазылған. Докторант тақырыпқа байланысты өзінің жеке ойын, көзқарасын, пікірін тұжырымдап, талдаған. Қарастырылып отырған мәселеге өзінің эмоциялық, этикалық қатынасын білдіре алған. Мәселенің шешілу жолдарын ұсынған.  |
| 75-89 (жақсы) | Эссе тақырыпқа сай жазылған. Мазмұнында кейбір ашылмай қалған аспектілер бар. Практикалық ерекшеліктері толық сипатталмаған. Эссе мазмұны материалды 75% меңгергендігін білдіреді. |
| 50-74 (қанағаттанарлық) | Жұмыс орындалған, бірақ мазмұны толық ашылмаған. Практикалық ерекшеліктері сипатталмаған.  |
| 0-49 (қанағаттанарлықсыз) | Жұмыс мүлде орындалмаған немесе 50% орындалған. |